open-index/open-wikipedia-markdown huggingface dataset:
Laitilan seurakunta

**Laitilan seurakunta** on Laitilan kaupungissa Varsinais-Suomessa toimiva Suomen evankelis-luterilaisen kirkon seurakunta. Se kuuluu Turun arkkihiippakuntaan ja Nousiaisten rovastikuntaan.

## Historia

Laitilan seurakunta perustettiin 1400-luvun puolivälissä. Siitä ovat myöhemmin eronneet Pyhämaan, Hinnerjoen ja Kodisjoen seurakunnat.

Vuoden 1926 alussa Laitilan seurakunnalla oli 9&nbsp;524 jäsentä. Vuonna 1929 jäseniä oli 9&nbsp;639. Rippikoululaisia oli 190 ja kinkerikuntia 26. Seurakunnan kirkkokuoroon kuului 30 henkeä. Vuoden 1943 alkuun mennessä jäsenmäärä oli 9&nbsp;808 henkeä. Vuoden 1946 lopussa oli jäsenmäärä noussut 10&nbsp;039 henkeen. Vuonna 1953 seurakunnan jäsenmäärä oli 10&nbsp;777. Tällöin mainitaan seurakunnassa olleen sen pohjoisosassa rukoilevaisuuden, eteläosassa evankelisen herätysliikkeen kannatusta. Vuonna 1968 seurakunnan jäsenmäärä oli laskenut 9&nbsp;698 henkeen. Seurakunnan väestö oli pääosin maatalousväestöä. Kinkeripiirejä oli 25. Seurakunnassa mainitaan seurakunnassa olleen sekä rukoilevaisuuden että vähän myös evankelisen herätysliikkeen kannatusta. Kirkkokuorossa oli 40 jäsentä.

## Papisto
Seuraavat henkilöt ovat toimineet Laitilan seurakunnan kirkkoherroina:
* 1995–2017: Kari Aalto
* 2017–: Petri Laitinen

## Lähteet

## Aiheesta muualla
*Seurakunnan kotisivut
Pyhärannan seurakunta

**Pyhärannan seurakunta** on Pyhärannan kunnassa Varsinais-Suomessa toimiva Suomen evankelis-luterilaisen kirkon seurakunta. Se kuuluu Turun arkkihiippakuntaan ja Nousiaisten rovastikuntaan.

Pyhärannan seurakunta perustettiin vuonna 1688 Pyhämaan seurakuntaan kuuluneena Rohdainen -nimisenä kappeliseurakuntana. Vuonna 1782 se muutettiin itsenäiseksi seurakunnaksi ja Pyhämaa siihen kuuluneeksi kappeliseurakunnaksi. Vuonna 1908 myös Pyhämaa muutettiin jälleen itsenäiseksi seurakunnaksi, ja samalla Rohdaisten seurakunnan nimi muutettiin Pyhärannaksi.

Vuoden 2025 lopussa Pyhärannan seurakuntaan kuului 1&nbsp;387 jäsentä, mikä vastasi noin 73,3 prosenttia Pyhärannan väestöstä. Jäsenmäärä on ollut 2000-luvulla laskussa: vuoden 2000 lopussa jäseniä oli 2&nbsp;170, vuoden 2010 lopussa 1&nbsp;970 ja vuoden 2020 lopussa 1&nbsp;570.

Turun arkkihiippakunnan tuomiokapituli on määritellyt Pyhärannan seurakunnan taloudellisesti kriisiseurakunnaksi, ja selvitteillä on seurakunnan liittäminen joko Rauman seurakuntaan tai Uudenkaupungin seurakuntaan.

## Lähteet

## Aiheesta muualla
*Seurakunnan kotisivut
Westminsterin tunnustus

**Westminsterin tunnustus** (*Westminster Confession of Faith*) on reformoitu vuonna 1647 laadittu tunnustuskirja. Vaikka se laadittiin alkujaan Englannin kirkon tunnustukseksi, tuli siitä Skotlannin kirkon tunnustus ja se on vaikuttanut presbyteriaanisiin ja muihin reformoituihin kirkkoihin ympäri maailmaa.

## Syntyhistoria
Westminsterin tunnustuksen synty liittyi puritaanien pyrkimyksiin muuttaa Englannin kirkko haluamansa kaltaiseksi. Reformoitujen puritaanien hallussa ollut Englannin parlamentti määräsi piispanvirat sekä käytössä olleet jumalanpalvelusjärjestykset lakkautetuiksi vuonna 1642. Tämän jälkeen parlamentti kutsui koolle Westminsterin synodin, joka oli kalvinististen teologien hallitsema kokous. Tämä laati vuosien 1645–1652 aikana useita kirkon uudistamiseen pyrkineitä asiakirjoja. Näistä merkittävin oli vuonna 1647 valmistunut Westminsterin tunnustus. Sen syntyyn vaikuttaneisiin teologeihin kuuluivat muiden ohella Alexander Henderson, John Lightfoot sekä James Ussher.

## Vaikutus
Vaikka tunnustus laadittiin Englannissa omaksuttiin se suuremmalla innolla Skotlannissa, sillä Skotlannin kirkon synodi hyväksyi sen tunnustuskirjakseen heti samana vuonna kuin se laadittiin ja Skotlannin parlamentti hyväksyi sen vuonna 1649. Englannin kirkko puolestaan hyväksyi sen lisäyksin ja raamattuviittein varustettuna vuonna 1648. Kuningasvallan palattua vuonna 1660 se kuitenkin menetti asemansa Englannissa ja siitä tuli siellä vain pienten vapaakirkkojen tunnustus. Skotlannissa tekstin asema kuitenkin säilyi, ja vuonna 1690 anglikaanien hallussa ollut Englannin parlamenttikin joutui tunnustamaan sen Skotlannin kirkon tunnustukseksi.

Westminsterin tunnustuksesta muodostui myös Pohjois-Amerikan presbyteeristen kirkkojen keskeinen tunnustus, jota käyttivät myös kongregationalistit ja jotkut baptistit. Nämä laativatkin tunnustuksesta muokattuja versioita soveltaakseen sitä omaan perinteeseensä.

## Lähteet
Christian H. Grosch

**Christian Heinrich Grosch** (21. tammikuuta 1801 Kööpenhamina – 4. maaliskuuta 1865 Kristiania) oli tanskalaissyntyinen norjalainen arkkitehti. Hän suunnitteli monia Oslon keskeisistä rakennuksista 1800-luvun alkupuolella, kun Oslo (silloinen Kristiania) oli juuri valittu pääkaupungiksi. Groschin tuon ajan työt edustavat empireä tai uusklassismia. Myöhempinä vuosinaan hän siirtyi enemmän kansallisromanttiseen tyyliin, jota Norjassa kutsutaan historismiksi.
## Töitä

Børsen - the Oslo Stock Exchange.jpg|Oslon pörssitalo (1828)
Observatoriet i Oslo.jpg|Oslon observatorio (1833)
Horten kirke (136083321).jpg|Hortenin kirkko (1855)


## Lähteet

## Aiheesta muualla
Toivo Nykänen (päätoimittaja)

**Toivo Nykänen** (28. lokakuuta 1910 Oulujoki – 16. syyskuuta 1986) oli suomalainen päätoimittaja ja ohjelmapäällikkö. 

Toivo Nykäsen vanhemmat olivat työmies Antti Nykänen ja Johanna Korhonen ja puoliso vuodesta 1939 Edit Kirsi Kyllikki Nauha (k. 1970).  Nykänen kävi viisi luokkaa oppikoulua ja työskenteli uutistoimittajana 1938–1946, toimitussihteerinä 1945–1958 ja *[[Pohjolan Työ|Pohjolan  Työn]]* päätoimittajana 1958–1963. Yleisradion ohjelmapäällikkö Oulussa hän oli 1965–1975. Puoluekannaltaan sosiaalidemokraattinen Nykänen oli Oulun kaupunginvaltuuston jäsen 1946–1947 ja kaupunginhallituksen jäsen 1964–1969.

## Lähteet
Olli Ohtomies

**Olli Paavo Immanuel Ohtomies**, vuoteen 1939 **Bergh** (30. lokakuuta 1914 Räisälä – 8. heinäkuuta 2002 Helsinki) oli suomalainen päätoimittaja.

Ohtomiehen vanhemmat olivat kruununvouti Franz Otto Bergh ja Onerva Soikkanen ja puoliso vuodesta 1940 Kaija Eira Kauppila. Ohtomies tuli ylioppilaaksi 1935 Käkisalmen yhteiskoulusta ja työskenteli sitten *[[Käkisalmen Sanomat|Käkisalmen Sanomissa]]*. *[[Helsingin Sanomat|Helsingin Sanomien]]* ulkomaanosaston toimittaja hän oli 1940–1943, *[[Suomen Kuvalehti|Suomen Kuvalehden]]* toimittaja 1943–1946 ja toimitussihteeri 1946–1947. *[[Seura|Seuran]]* päätoimittaja Ohtomies oli 1948–1954, *Kuva-Postin* päätoimittajaksi hänet nimitettiin 1955. Tässä tehtävässä Ohtomies toimi vuoteen 1964, *Seuran* päätoimittajaksi hän palasi vuosiksi 1965–1975.

## Lähteet
Liedon seurakunta

**Liedon seurakunta** on Liedon kaupungissa ja Auran kunnassa Varsinais-Suomessa toimiva Suomen evankelis-luterilaisen kirkon seurakunta. Se kuuluu Turun arkkihiippakuntaan ja Paimion rovastikuntaan.

Lieto mainitaan itsenäisenä seurakuntana jo vuonna 1311. Siitä on myöhemmin erotettu Auran seurakunta. Liedon ja Tarvasjoen kuntaliitoksen yhteydessä vuonna 2015 Tarvasjoen seurakunta liitettiin Liedon seurakuntaan. Tarvasjoesta muodostettiin tällöin kappeliseurakunta, joka kuitenkin lakkautettiin jo vuonna 2021 samalla, kun Auran seurakunta liitettiin Lietoon.

Liedon seurakunta jakautuu neljään kirkkoalueeseen: Lieto, Littoinen, Tarvasjoki ja Aura. Seurakunnan toimintaa jäsennetään kirkkoalueiden mukaan.

## Kirkot

* Auran kirkko
* Liedon Pyhän Pietarin kirkko
* Littoisten kirkko
* Tarvasjoen kirkko

## Lähteet

## Aiheesta muualla
*Seurakunnan kotisivut
Pornaisten kotiseutumuseo

**Pornaisten kotiseutumuseo** on vuonna 1936 Pornaisten kirkonkylään avattu kotiseutumuseo, jota ylläpitää Pornainen-seura. Museo on auki kesäsunnuntaisin ja sinne on vapaa pääsy.

## Historia
Pornaisten kotiseutumuseon syntysanat lausuttiin Kivistön nuorisoseurantalolla pidetyssä esitelmätilaisuudessa lokakuussa 1917. Esitelmän piti Suomen Kansallismuseon amanuenssi, FL A. M. Tallgren, joka ehdotti museotilaksi kellotapulia. Kesällä 1936 pitäjäläiset keräsivät vanhoja esineitä museota varten. Keruutyön organisoi Helsingin yliopiston Eteläsuomalainen osakunta yhdessä Pornaisten nuorisoseurojen kanssa. Pornaisten Museoyhdistys perustettiin 2.8.1936 Laukkosken seuratalossa pidetyssä kokouksessa, jossa katsottiin tyhjilleen jäänyt vanha kellotapuli sopivaksi tilaksi museolle. Kerätyt esineet järjestettiin sinne näyttelyksi ja avajaiset vietettiin 11.10.1936.

Museo sijaitsi kellotapulissa vuoteen 1993 saakka, jolloin kellotapuli tuhoutui tulipalossa. Museoesineitä oli siirretty vuodesta 1988 lähtien kirkon vieressä sijaitsevan huoltorakennuksen yläkertaan, mutta suurin osa talonpoikaisesineistöstä tuhoutui kellotapulin palossa. Esineitä alettiin kerätä uudelleen ja varastotilaksi alun perin ajatellusta tilasta tuli varsinainen museotila. 

## Näyttelyt
Museolla on vaihtuvan näyttelyn tila, johon vuosittain kootaan uusi paikallishistoriaan liittyvä näyttely. Vuonna 2017 esillä oli Pornaisten vuosiin 1917 ja 1918 liittynyt näyttely ja vuonna 2018 Pornaisten postitoiminnasta kertonut näyttely.

## Lähteet
Albert Edelfeltin ateljeemuseo

**Albert Edelfeltin ateljeemuseo** on perustettu vuonna 1951 ja se sijaitsee Porvoon Haikkoossa.

Albert Edelfeltin äiti Alexandra Edelfelt vuokrasi Haikon kartanon mailla sijaitsevan kesähuvilan taiteilijalle kesäkodiksi vuonna 1879. Albert Edelfelt rakennutti sinne itselleen vuonna 1883 kattoikkunallisen ateljeen, jota hän piti kuolemaansa saakka. Hän vietti siellä 26 kesää ja maalasi yli 220 teosta. Hän kuoli Haikkoossa elokuussa 1905.


Tiedosto:Ulkokuva 2.jpg
Tiedosto:AE 3.jpg


## Lähteet

## Aiheesta muualla
* www.albertedelfeltinateljee.fi
Sipoon maatalousmuseo

**Sipoon maatalousmuseo** on Sipoon Nikkilässä sijaitseva maatalouden historiaan keskittyvä paikallismuseo. Se sijaitsee Nikkilän uuden kirkon vieressä, entisessä viljamakasiinissa.

Museossa esitellään maanviljelyn historiaa ja hevosen keskeistä roolia maataloustöissä. Kokoelma sisältää vaunuja, saha- ja kuljetustyövälineitä, erilaisia äkeitä ja auroja sekä uudempia kylvö- ja sadonkorjuukoneita. Yhdessä huoneessa esitellään Söderkullan maatalouskoulua ja työpajaa. Toisessa esitellään työkaluja, joita käytettiin tuottamaan korvikkeita pula-aikoina.

Museorakennus on entinen lainamakasiini eli viljavarasto, jonne talletettiin viljaa hyvien satojen jälkeen. Katovuosina viljaa lainattiin käytettäväksi syönti- ja siemenviljana. Pitäjänmakasiinista lainatusta viljasta maksettiin korko, joten se toimi eräänlaisena pankkina.

## Lähteet
Loviisan Merenkulkumuseo

**Loviisan Merenkulkumuseo** sijaitsee Loviisassa Laivasilta-alueella.

Loviisa on ollut merenkulkukaupunki aina perustamisvuodestaan 1745 lähtien. Museo esittelee kaupungin jännittävää ja tutustumisen arvoista merenkulkuhistoriaa. Purjelaivakausi jatkui kaupungin ensimmäiset 170 vuotta. Loviisasta vietiin puutavaraa ja tärkein tuontitavara oli suola.

Loviisan Merenkulkuhistorian Säätiö ylläpitää Loviisan Merenkulkumuseota vanhalla satama-alueella Laivasillalla. Museorakennus noudattaa vanhojen 1700- ja 1800-lukujen suola-aittojen tyyliä. Museon tuntumassa oleva satavuotias hinaaja *Onni* ja sektoriloisto kuuluvat nekin säätiölle.

## Lähteet
Sibbesgården

**Sibbesgården** on Sipoossa, Gesterbyn kylässä sijaitseva kotiseutumuseo. Museoalueella on pihapiiri, jonka ympärillä on seitsemän rakennusta.

## Lähteet

## Aiheesta muualla
*
Toei-metro

**Toei-metro** (, ”[Tokion] metropolinhallinnon liikennöimä metro”) on Japanin pääkaupunkia Tokiota palveleva metrojärjestelmä. Sitä hallinnoi Tokion metropolin liikennelaitos (). Yhdessä yksityisen Tōkyō metron operoiman metroverkon kanssa se muodostaa Tokion metron. Toei-metroon kuuluu neljä linjaa, joiden yhteispituus on 109,0 kilometriä ja joilla on 106 asemaa. Vuonna 2015 Toei-metro kuljetti noin 950 miljoonaa matkustajaa; päivittäin matkustajia oli keskimäärin 2,6 miljoonaa.

## Historia
Tokion metron historia ulottuu 1920-luvulle, ja ennen Toei-metron rakentamista kaupungissa toimi jo osin valtion rahoittama metroliikenteen laitos *Eidan* eli englanninkieliseltä lyhenteeltään *TRTA*, vuoden 2004 yksityistämisen jälkeen Tōkyō metro. Toisen maailmansodan jälkeen kaupungin kasvaessa ja autoistuessa sen kadut ja niiden myötä kaupungille tärkeä raitioliikenne ruuhkautuivat pahoin. Metroverkon laajentamista kiirehdittiin ja oman, metropolin liikennelaitoksen operoiman metroverkon rakentamisesta päätettiin metropolin valtuustossa jo vuonna 1954. Lupa nykyisen Asakusa-linjan rakentamiseen siirrettiin Eidanilta Tokion metropolin liikennelaitokselle vuonna 1958.

Asakusa-linjan ensimmäinen 3,1 kilometriä pitkä osuus avattiin jo joulukuussa 1960, ja samalla aloitettiin vastavuoroinen liikennöinti Keisei-rautateiden kanssa. Mita-linja avattiin vuonna 1968, Shinjuku-linja aloitti vuorostaan liikennöinnin 1978 ja sitä laajennettiin vähitellen 1980-luvun kuluessa. Ōedo-linjan ensimmäinen osuus Nerimasta Hikarigaokaan avattiin 1991, mutta lopullisesti kaupungin keskustan kiertävä ympyrälinja valmistui vasta vuonna 2000. Molemmissa metroissa kelpaava matkakortti otettiin käyttöön ensimmäisen kerran vuonna 1996, yhteinen Passnet-matkakorttijärjestelmä vuonna 2000 ja ladattava Pasmo-sirukortti vuonna 2007.

## Linjat
Toei-metroon kuuluu neljä linjaa. Asakusa-linja ja Mita-linja ovat pohjois–eteläsuuntaisia linjoja, Shinjuku-linja itä–länsisuuntainen. Ōedo-linja on pitkä, Tokion keskusta-alueet kiertävä suurin piirtein numeron 6 muotoinen ympyrälinja, jonka haarat kohtaavat toisensa Shinjukussa.  

Toei-metron linjoilta harjoitetaan Ōedo-linjaa lukuun ottamatta vastavuoroista läpiajoliikennöintiä muiden rautatieyhtiöiden linjoille: Asakusa-linjalta eteläpäässä Keikyū-rautateiden linjoille (mukaan lukien Hanedan lentoasemalle) ja pohjoispäässä Keisei- ja Hokusō-rautateiden verkostoon (mukaan lukien Naritan lentoasemalle), Mita-linjalta Tōkyū-rautateiden Meguro-linjalle sekä Shinjuku-linjalta Keiō-rautateiden Keiō-linjalle.

## Lähteet

## Aiheesta muualla

*Toei-metro Tokion metropolin liikennelaitoksen sivuilla
Äänekosken seurakunta

**Äänekosken seurakunta** on Äänekosken kaupungissa Keski-Suomessa toimiva Suomen evankelis-luterilaisen kirkon seurakunta. Se kuuluu Lapuan hiippakuntaan ja Pohjoisen Keski-Suomen rovastikuntaan. Äänekosken seurakunta koostuu neljästä alueesta: Äänekosken kirkkopiiri, Suolahden kirkkopiiri, Sumiaisten kappeliseurakunta ja Konginkankaan kappeliseurakunta.

Vuoden 2025 lopussa Äänekosken seurakuntaan kuului 11&nbsp;641 jäsentä, mikä oli noin 66,5 prosenttia Äänekosken väestöstä. Seurakunnan jäsenmäärä on ollut 2000-luvulla melko jyrkässä laskussa.

## Kirkot

Äänekoskella sijaitsee kuusi kirkkoa eri aikakausilta. Konginkankaan ja Sumiaisten kirkot on rakennettu 1800-luvulla. Konginkankaan kirkko on seurakunnan vanhin kirkko ja valmistui ennen nälkävuosia vuonna 1866. Puutavara kaadettiin kylän metsistä ja konginkankaalaiset kansanrakentajat pystyttivät itselleen kirkon. Sen kerrotaan olevan viimeisiä kansanrakentajien suunnittelemia kirkkoja Suomessa.

Suolahden kirkon rakentaminen aloitettiin jo 30-luvulla, mutta sota-aikana oli tarvikkeista pulaa ja se valmistui seuraavalla vuosikymmenellä 1940. Lisäksi Äänekoskella Mämmenkylässä sijaitsee Mämmen kesäkirkko, joka on rakennettu vuonna 1962.  

Äänekosken kirkko valmistui vuonna 1973. Äänekosken kirkon yhteydessä on mm. seurakuntasali ja kirkkoherranvirasto. Hietaman kirkko vihittiin ja otettiin käyttöön vuonna 1997.

## Katso myös

* Uskonto Keski-Suomessa

## Lähteet
Lulu ja lehmä

**Lulu ja lehmä** () on vuonna 2010 julkaistu animaatio. Kaksilapsisen perheen arki on yhtä kaaosta. Isä matkustaa ja on läsnä vain kännykän toisessa päässä. Äiti toivoo jonkin keksintönsä saavan jonain päivänä Nobelin palkinnon. Lisäksi perheeseen muuttaa lehmä, joka kaikkien yllätykseksi osaa puhua.

## Suomenkieliset ääninäyttelijät

Tuotanto: Uptempo Oy
Hangon seurakuntayhtymä

Suomen eteläisimmässä kärjessä sijaitsee **Hangon [[seurakuntayhtymä]]**, johon kuuluvat Hangö svenska församling ja Hangon suomalainen seurakunta. Seurakuntayhtymä kuuluu Espoon hiippakuntaan ja Lohjan rovastikuntaan. Seurakunta on perustettu vuonna 1874. Vuonna 1962 tehtiin seurakuntajako, jolloin syntyivät Hangon suomalainen seurakunta ja Hangö svenska församling. 

Hangon seurakuntayhtymä hoitaa muun muassa alueen seurakuntien kirkollisverotusta, tulojen jakoa ja kirjanpitoa. Yhtymän tehtävänä on hoitaa myös hautausmaita ja kiinteistöjä.

## Kirkot
Seurakuntayhtymään kuuluu kaksi kirkkoa, Hangon kirkko (rakennettu vuonna 1892) ja Lappohjan kirkko (rakennettu vuonna 1913). Lisäksi yhtymällä on kolme kappelia. 

Hangon kirkkoon mahtuu noin 400 henkeä ja se toimii osana tiekirkkoverkkoa.

## Lähteet
*Hangon seurakunta

### Viitteet
Jorma Panula -kapellimestarikilpailu

**Jorma Panula -kapellimestarikilpailu** on joka kolmas vuosi järjestettävä kansainvälinen kapellimestarikilpailu. Kilpailu järjestettiin ensimmäisen kerran vuonna 1999. Kilpailu on nimetty säveltäjä, kapellimestari Jorma Panulan mukaan.

Palkinnot ovat ensimmäinen palkinto  11&nbsp;000 euroa, toinen palkinto 8&nbsp;000 euroa ja kolmas palkinto 6&nbsp;000 euroa. Tarvittaessa palkinnot voidaan jakaa toisin.

## Palkitut
* 1999
** Ensimmäinen palkinto: Olari Elts (Viro)
** Toinen palkinto: Tibor Bogányi (Suomi)
** Kolmas palkinto: Dmitri Slobodeniouk (Suomi)
* 2003
** Ensimmäinen palkinto: Eeva Ollikainen (Suomi)
** Toinen palkinto: Lilyan Kaiv (Viro)
** Kolmas palkinto: Jukka Iisakkila (Suomi)
* 2006 
** Ensimmäinen palkinto: Vytautas Lukočius (Liettua)
** Toinen palkinto: Sylvain Gasançon (Ranska)
** Kolmas palkinto: Petri Komulainen (Suomi)
** Erikoispalkinto: Morten Wensberg (Norja)
** Erikoispalkinto: Ivo Hentschel (Saksa)
* 2009
**Ensimmäinen palkinto: Yordan Kamdzhalov (Bulgaria)
** Toinen palkinto: Martins Ozolins (Latvia)
** Kolmas palkinto: Adriel Donghyuk Kim (Itävalta)
** Erikoispalkinto: James Lowe (Britannia)
* 2012
** Jaettu toinen palkinto: Risto Joost (Viro) ja Tobias Vokmann (Saksa)
** Erikoispalkinto: Tapio von Boehmin (Suomi)
* 2015
** Ensimmäinen palkinto: Dylan Corlay (Ranska)
** Toinen palkinto: Elena Schwarz (Sveitsi)
** Kolmas palkinto: Harish Shankar (Saksa)
* 2018
** Jaettu toinen palkinto: Johannes Zahn (Saksa) ja Angus Webster (Britannia)
** Jaettu kolmas palkinto: Ross Jamie Collins (Suomi/Britannia) ja Kaapo Ijas (Suomi)
* 2021
** Jaettu ensimmäinen palkinto: Jascha Von der Goltz (Saksa), Nathanael Iselin (Ranska) ja Henri Christofer Aavik (Viro)

## Lähteet

## Aiheesta muualla
* Jorma Panula -kapellimestarikilpailun kotisivu
QUIC

**QUIC** (uick DP nternet onnections) on verkkoprotokolla, joka toteuttaa HTTP/2:n ja TLS-salauksen UDP-liikenteellä TCP-liikenteen sijaan. Aiemmin tunnettu nimellä *HTTP-over-QUIC* protokolla tunnetaan jatkossa nimellä HTTP/3 ja IETF suunnittelee protokollan seuraavan HTTP/2 versiota. Google on ollut merkittävässä osassa protokollan kehityksessä, mutta IETF suunnittelee protokollasta yleisempää standardiversiota. Yhdistämällä eri protokollakerrokset voidaan pienentää latenssia ja kommunikointiviiveitä edestakaisessa liikenteessä merkittävästi.

Suorituskykymittauksissa on todettu eroja eri QUIC-toteutuksissa. QUIC tarjoaa etuja latenssin kannalta, mutta samalla vaatii enemmän toteutukselta, joka johtaa epäjohdonmukaisuuksiin suorituskyvyssä toteutuksien välillä.

## Standardit
*  *QUIC: A UDP-Based Multiplexed and Secure Transport*
*  *Version-Independent Properties of QUIC*
*  *Using TLS to Secure QUIC*
*  *QUIC Loss Detection and Congestion Control*

## Lähteet

## Aiheesta muualla
* https://www.chromium.org/quic
* https://datatracker.ietf.org/wg/quic/documents/
* https://engineering.fb.com/2020/10/21/networking-traffic/how-facebook-is-bringing-quic-to-billions/
* Implementations
Nick Pope (jalkapalloilija)

**Nicholas David Pope** (s. 19. huhtikuuta 1992 Soham, Englanti) on englantilainen jalkapalloilija, joka on pelipaikaltaan maalivahti. Hän edustaa Englannin Valioliigassa pelaavaa Newcastle Unitedia, johon hän siirtyi kesällä 2022 edustettuaan kuusi kautta Burnleyä. Hän on pelannut Englannin maajoukkueessa vuodesta 2018 alkaen.

## Seurajoukkueura
Pope aloitti pelaajauransa Ipswich Townin nuorten juniorijoukkueessa, ja täytettyään 16 vuotta hän siirtyi Bury Townin joukkueeseen. Toukokuussa 2011 hän allekirjoitti sopimuksen Englannin ykkösliigassa pelaavan Charlton Athleticin kanssa. Tämän jälkeen hän on pelannut lainasopimuksilla Harrow Boroughissa, Welling Unitedissa, Cambridge Unitedissa, Aldershot Townissa, York Cityssä ja Buryssä. 

Heinäkuussa 2016 Pope siirtyi Englannin Valioliigassa pelaavan Burnleyn joukkueeseen. Tulokaskaudellaan hän pelasi vain cup-otteluita, mutta kaudella 2017–2018 Valioliigassa 35 ottelua. Syyskauden 2018 hän kärsi olkapäävammasta eikä pelannut liigaotteluita koko kaudella. Hän pelasi joukkueensa kaikki 38 liigaottelua kaudella 2019–2020, 32 liigaottelua kaudella 2020–2021 ja 36 liigaottelua kaudella 2021–2022.

Pope siirtyi kesällä 2022 Newcastleen, ja pelasi kaudella 2022–2023 yhtä vaille kaikki valioliigaottelut. Kaudella 2023–2024 hän pelasi 14 ensimmäistä valioliigaottelua ja viisi Mestarien liigan ottelua, kunnes sai joulukuun alussa olkapäävamman, joka piti hänet sivussa toukokuun alkuun. Hän palasi kentille Valioliigan päätöskierroksella. Kaudella 2024–2025 hän pelasi 28 valioliigaottelua. Seitsemästä ottelusta hän oli sivussa polvivamman vuoksi. Newcastlen voittamassa Englannin liigacupissa hän pelasi kolme ottelua, myös loppuottelun Liverpoolia vastaan.

## Maajoukkueura
Pope on vuodesta 2018 ollut Englannin A-maajoukkueessa varamaalivahtina. Hän kuului vuosien 2018 ja 2022 MM-kisajoukkueeseen, muttei päässyt pelaamaan kummassakaan turnauksessa. Ensimmäisen kerran Pope pääsi maajoukkueessa pelaamaan kesäkuussa 2018, kun hän tuli ystävyysottelussa Costa Ricaa vastaan kentälle 65. minuutin kohdalla. Marraskuussa 2019 hän pelasi kokonaan EM-karsintaottelun Kosovoa vastaan. Vuonna 2020 hän pelasi kaksi ystävyysmaaottelua, vastustajina Wales ja Irlanti, sekä vuonna 2021 kolme MM-karsintaottelua, vastustajina San Marino, Albania ja Puola. Maaliskuussa 2022 Pope pelasi ystävyysottelun Norsunluurannikkoa vastaan. Näissä kahdeksassa otteluissa hän päästi vain yhden maalin, jonka teki Puolan Jakub Moder. Syyskuussa 2022 Pope pelasi Kansojen liigassa Italiaa ja Saksaa vastaan, ja ensimmäisessä hän päästi yhden maalin ja tasapeliin päättyneessä jälkimmäisessä ottelussa kolme maalia.

## Lähteet
Ihmeiden luostari

**Ylienkeli Mikaelin ihmeen luostari** () oli Aleksei Moskovalaisen vuonna 1365 Moskovan Kremliin perustama luostari. Sitä on kutsuttu  myös **[[Tšudovan luostari|Tšudovan luostariksi]]**. Aleksei Moskovalainen haudattiin luostariin. 

Luostari suljettiin vuonna 1918 ja purettiin vuonna 1929. Venäjän presidentti Vladimir Putin ehdotti vuonna 2014, että luostari rakennettaisiin uudelleen. Suunnitelmasta luovuttiin vuonna 2016.

## Lähteet
Perhe Addams

**Perhe Addams** () on vuonna 2019 ensi-iltansa saanut yhdysvaltalainen kolmiulotteinen tietokoneanimaatiolla tehty komediaelokuva, joka perustuu Charles Addamsin sarjakuviensa pohjalta luomaan The Addams Family -perheeseen. Elokuvan ovat ohjanneet Conrad Vernon ja Greg Tiernan. Elokuvan pääosissa ovat Oscar Isaac, Charlize Theron, Chloë Grace Moretz, Finn Wolfhard, Nick Kroll, Bette Midler, Elsie Fisher ja Allison Janney.

Elokuvan jatko-osa *[[Perhe Addams 2]]* sai ensi-iltansa lokakuussa 2021.

## Näyttelijät

Muissa äänissä on mm. Joonathan Kettunen, Antti L. J. Pääkkönen, Jenny Pitkänen ja Hanna Mönkäre.

### Suomenkielinen versio
 

## Arvosteluja

## Lähteet
Sysikiitäjäiset

**Sysikiitäjäiset** (*Pterostichus*) on kovakuoriaisten (Coleoptera) lahkoon kuuluva maakiitäjäissuku. Sukuun kuuluu maailmanlaajuisesti ainakin 236 lajia,  mutta lajimäärä vaihtelee eri lähteissä.

## Sukuun kuuluvia lajeja
* *[[Pterostichus ambiguus]]*
**[[Pterostichus crenatus]]*
**[[Pterostichus macer]]*
* Uurosysikiitäjäinen (*Pterostichus aterrimus*) 
* Kantosysikiitäjäinen (*Pterostichus aethiops*) 
* Tarhasysikiitäjäinen (*Pterostichus madidus*) 
* Kaarnasysikiitäjäinen (*Pterostichus oblongopunctatus*) 
* Pohjansysikiitäjäinen (*Pterostichus adstrictus*) 
* Palosysikiitäjäinen (*Pterostichus quadrifoveolatus*) 
* Isosysikiitäjäinen (*Pterostichus niger*) 
* Aitosysikiitäjäinen (*Pterostichus melanarius*) 
* Kosteikkosysikiitäjäinen (*Pterostichus nigrita*) 
* Rämesysikiitäjäinen (*Pterostichus rhaeticus*) 
* *[[Pterostichus anthracinus]]* 
* Luhtasysikiitäjäinen (*Pterostichus gracilis*) 
* Pikkusysikiitäjäinen (*Pterostichus minor*) 
* Metsäsysikiitäjäinen (*Pterostichus strenuus*) 
* Korpisysikiitäjäinen (*Pterostichus diligens*) 
* *[[Pterostichus ovoideus]]* 
* *[[Pterostichus brevicornis]]* 
* *[[Pterostichus middendorffi]]*
* *[[Pterostichus melas]]* 
* *[[Pterostichus burmeisteri]]*

## Lähteet

## Aiheesta muualla
*Laji.fi: Sysikiitäjäiset (''Pterostichus'')
*Funet: Pterostichus
*iNaturalist: Sysikiitäjäiset (Pterostichus)
*Ötökkätieto: Sysikiitäjäiset (Pterostichus)
*ITIS: Pterostichus 
*Iowa State University, Bug Guide: Genus Pterostichus 
*Global Biodiversity Information Facility (GBIF): Pterostichus 
*Pherobase: Semiochemicals of Genus Pterostichus
Rosso (täsmennyssivu)

**Rosso** voi tarkoittaa ainakin seuraavia:

* Rosso, Suomessa toimiva ravintolaketju
* Rosso, kaupunki Mauritaniassa
* Rosso, kaupunki Senegalissa
* ''Rosso'', Mika Kaurismäen ohjaama elokuva
* Rosso Fiorentino (1495–1540), italialainen taidemaalari
* María Alfonsa Rosso, espanjalainen näyttelijä
Musta-Maija Band

**Musta-Maija Band** toimi vuosina 1981–1982 ja oli Suomen ensimmäisiä naisrockyhtyeitä.

## Historia
Yhtyeen ensiesiintyminen oli naistenpäivän tapahtumassa Vanhalla ylioppilastalolla vuonna 1981. Yhtye esitti tammikuussa 1982 Yleisradion Tuubi-ohjelmassa kaksi kappaletta, ja Leo Friman haastatteli sitä.

Musta-Maija Band oli mukana ydinaseettoman Pohjolan puolesta järjestetyssä Rauhanjunassa keväällä 1982. 

Yhtye ei koskaan levyttänyt. Sen hajottua Välly soitti rumpuja Tavaramarkkinat-yhtyeessä ja Ani soitti kitaraa Jean Beam-, Burundi- ja   The Shadow Dance -yhtyeissä. 

## Lähteet
Ê

**Ê** (**ê**) on latinalaiseen kirjaimistoon kuuluva kirjain, joka koostuu e-kirjaimesta ja sirkumfleksistä. Sitä käytetään ainakin ranskan, portugalin, kymrin, kurdin ja vietnamin kielessä.
Kristuksen syntymän kirkko

**Kristuksen syntymän kirkko** on pieni kirkko Moskovan Kremlin palatsissa. Se on vanhin useista kirkoista, jotka ovat nykyisin osa palatsia. Kirkon perusti vuonna 1393 suuriruhtinas Dmitri Donskoin puoliso Eudoxia, Kulikovon taistelun voiton kunniaksi. Sen yhteyteen tehtiin Lasaruksen ylösnousemuksen kappeli. 

Vuonna 1514 huonoon kuntoon päässyt kirkko liitettiin osaksi uuden ruhtinaan palatsin pohjakerrosta. Sen päälle tehtiin Neitsyt Marian syntymän kirkko. Vanha rakennus muutettiin Lasaruksen kappeliksi. Lisää rakennus- ja muutostöitä tehtiin vuosien varrella. Vuonna 1838 unohtunut kappeli löydettiin ja Nikolai I määräsi sen korjattavaksi. Tässä yhteydessä tuhoutui satoja vuosia vanhoja maalauksia. Kirkkoa entistettiin vuosina 1920-1929 ja 1949-1952.

## Lähteet
Joutsan Seudun Pallo

**Joutsan Seudun Pallo** (JoSePa) on joutsalainen vuonna 1975 perustettu urheiluseura, jonka edustusjoukkue pelaa pääsarjatasolla Futsal-Liigassa kaudella 2021-2022. Seuralla on futsalin ohella toimintaa myös jalkapallossa, lentopallossa, sulkapallossa, pöytätenniksessä ja frisbeegolfissa.

Josepa nousi ensimmäistä kertaa historiassaan Futsal-liigaan kaudeksi 2018-2019. Debyyttikaudellaan Josepa venyi runkosarjassa 7. sijalle ja eteni pudotuspeleihin. Kausi kuitenkin päättyi ensimmäisellä kierroksella tulevan hopeamitalistin Leijona Futsalin käsittelyssä otteluvoitoin 3-0.  

## Joukkue 2021-2022

### Valmennus

* Päävalmentaja Mikko Paappanen
* Valmentaja Riku Keihäsniemi
* Joukkueenjohtaja Riku Gylden

### Maalivahdit

* 1 Niko Rantanen (C)
* 2 Ilari Ahonen
* 27 Matti Nurminen
* 89 Aake Partio

### Kenttäpelaajat

* 3 Elmeri Linnera
* 4 Elias Paappanen
* 5 Elias Laitinen
* 7 Eetu Oksanen
* 9 Janne Kosunen
* 10 Benno Hanslian
* 11 Joonas Manzo
* 12 Aki Miettinen
* 13 Jarkko Kosunen
* 14 Heikki Rasmus
* 15 Tarkko Savela
* 17 Jari Kotimäki
* 20 Matias Paappanen
* 22 Tuukka Korhonen

##### Lähteneet

* Jose Ikonen
* Valtteri Peltonen
* Markus Rautiainen (Kady)
* Jesse Kalliokoski (lopetti pelaajauransa)

## Aiheesta muualla

*Joukkue  Palloliiton sivuilla
*Seuran kotisivut 
*JoSePan pelit nähtävillä Futsal-liiga.tv  palvelussa
*Sarjatilanne 

## Lähteet
Planeetta Kosmo

**Planeetta Kosmo** () on irlantilainen vuonna 2013 tehty animaatiosarja.

## Rooleissa
* Maria Järvenhelmi
* Kari Ketonen
* Inkeri Kivimäki
* Silja Parviainen
* Panu Vauhkonen

**Suomennos ja ohjaus** 

Tatu Tiihonen / Dt Sointu 

**Äänitys ja miksaus** 

Asko Ahonen / Revolver Studio 

## Lähteet
* Screen Ireland: Planet Cosmo
Lassie (vuoden 2013 sarja)

**Lassie** on vuonna 2013 julkaistu intialais-saksalais-ranskalais-yhdysvaltalainen animaatiosarja. Skotlanninpaimenkoira Lassie seikkailee Jylhävuoren suojelualueen villeissä maisemissa. Lassie on yksi perheenjäsenistä Parkkosen perheessä, jonka Risto-isä työskentelee alueella metsänvartijana ja Saara-äiti alueen eläinlääkärinä. Lassie seuraa kaikkialle perheen Sonja-tytärtä, jonka toiseksi paras kaveri on Henri. Yhdessä tämä kolmikko selviää monesta täpärästä tilanteesta.

## Jaksot

1. Heikoilla jäillä  

2. Kivijärven hirviö  

3. Myrskyn jälkeen  

4. Ota kiinni!  

5. Täyttä höyryä  

6. Ystävyyden kukkia  

7. Ansassa  

8. Kultakuumetta  

9. Lassie katoaa  

10. Lumivyöry  

11. Metsä palaa!  

12. Myrskynmetsästäjät  

13. Paras reitti  

14. Pelastuspartio  

15. Suden jäljillä  

16. Vaara vuorilla  

17. Vapaapäivä  

18. Vastalääke  

19. Villihevosia  

20. Vuorensolan aarre  

21. Isänpäivä  

22. Jylhävuoren seikkailu osa 1/2  

23. Jylhävuoren seikkailu osa 2/2  

24. Pelastakaa kondorit!  

25. Suvun salaisuus  

26. Varaemo 

## Näyttelijät

**Suomenkieliset äänet** 

* Ofelia Hanttu
* Lassi Hirvonen
* Petri Hanttu
* Katja Sirkiä
* Peter Pihlström

### Käännös

Fiable 

Tuija Korhonen
Helena Kuuskoski

**Helena Kuuskoski** (27. marraskuuta 1919 – 1. syyskuuta 2013) oli suomalainen taiteilija. Hän alkoi ommella kissoja, koiria ja klovneja 1950-luvun alussa Naantalissa. Kun toiminta laajeni, hän perusti yrityksen Atelier Faunin, joka valmisti Fauni-peikkoja, ja hänen silloinen miehensä, näyttelijä Martti Kuuskoski tuli yritykseen mukaan. Kun perhe muutti 1955 Tuusulaan, hän aloitti muumien teon. Yritys laajeni niin, että siinä oli lopulta 200 työntekijää.

Helena Kuuskoski muutti lapsineen Yhdysvaltoihin, missä he perustivat peikkoja myyvän yrityksen.

## Lähteet
Brasenose College

**Brasenose College (BNC)**, viralliselta nimeltään **The King's Hall and College of Brasenose**, on yksi Oxfordin yliopiston 38 collegesta. Vaikka collegen historia ulottuu pitemmälle, nykymuodossaan sen perustivat vuonna 1509 lakimies Sir Richard Sutton Cheshirestä ja Lincolnin piispa William Smyth. Collegen uskotaan saaneen nimensä (aiemmin "Brasen Nose" eli "vaskinenä") messinkisestä ovenkolkuttimesta.
Brasenosen yhteydessä toimii yksi maailman vanhimmista soutukerhoista, Brasenose College Boat Club.

## Kuuluisia alumneja
*David Cameron, englantilainen poliitikko, entinen pääministeri
*Malcolm Turnbull, australialainen poliitikko, entinen pääministeri
*Michael Palin, koomikko, yksi Monty Python -ryhmän jäsenistä
*J. Michael Kosterlitz, skotlantilainen fyysikko ja v. 2016 Nobelin fysiikanpalkinnon saaja
*William Golding, englantilainen kirjailija ja v. 1983 Nobelin kirjallisuuspalkinnon saaja
*John Buchan, skotlantilainen kirjailija, historioitsija ja poliitikko, Kanadan kenraalikuvernööri
*William Grove, brittiläinen fyysikko ja polttokennojen pioneeri
*Jeffrey Archer, brittiläinen kirjailija ja poliitikko
*John Profumo, brittiläinen poliitikko ja sotaministeri
*George Monbiot, kirjailija ja ympäristöaktivisti

## Lähteet

## Aiheesta muualla
Nousiaisten seurakunta

**Nousiaisten seurakunta** on Nousiaisten kunnassa Varsinais-Suomessa toimiva Suomen evankelis-luterilaisen kirkon seurakunta. Se kuuluu Turun arkkihiippakuntaan ja Nousiaisten rovastikuntaan.

## Lähteet

## Aiheesta muualla
*Seurakunnan kotisivut
Hämeenlinnan seurakuntayhtymä

Kanta-Hämeessä sijaitsevaan **Hämeenlinnan seurakuntayhtymään** kuuluvat Hämeenlinna-Vanajan, Hauhon ja Lammin seurakunnat. Hämeenlinnan seurakuntayhtymä perustettiin vuonna 2009 kuntaliitoksen yhteydessä. Aluksi yhtymään kuuluivat myös Rengon seurakunta, joka kuitenkin liitettiin osaksi Hämeenlinna-Vanajan seurakuntaa vuoden 2011 alussa, ja Tuuloksen seurakunta, joka liitettiin vuoden 2019 alusta alkaen Lammin seurakuntaan.  Hämeenlinna-Vanajan seurakunta oli syntynyt vuonna 2003, kun aiemmat Hämeenlinnan ja Vanajan seurakunnat yhdistettiin ja niiden yhtymärakenne purettiin. Aiemmin seurakuntayhtymään kuulunut Kalvolan seurakunta yhdistyi Hämeenlinna-Vanajan seurakuntaan vuoden 2023 alusta. Seurakuntayhtymä kuuluu Tampereen hiippakuntaan.

Vuoden 2025 lopussa Hämeenlinnan seurakuntayhtymän seurakuntiin kuului yhteensä 44&nbsp;689 jäsentä, mikä oli noin 65,1 prosenttia Hämeenlinnan asukkaista. 2000-luvun alussa jäsenmäärä pysyi melko tasaisena useamman vuoden, mutta vuodesta 2008 lähtien se on laskenut selvästi.

## Kirkot ja tilat
Seurakuntayhtymällä on alueellaan kahdeksan kirkkoa, kahdeksan kappelia ja seurakuntataloa. Lisäksi yhtymällä on useita kerhotiloja, kaksi pappilaa ja kolme leirikeskusta. Kaunisniemen, Loimalahden ja Syöksynsuun leirikeskukset toimivat mm. seurakuntien ja partion käytössä, mutta osa on myös varattavissa.

### Kirkot

Hämeenlinnan seurakuntayhtymän seurakunnilla on useita keskiaikaisia kirkkoja, joiden rakentamis- tai valmistumisvuotta ei tiedetä tarkalleen. Lammin kirkko tiedetään rakennetun vuosina 1490–1510. Se on omistettu vuonna 307 kuolleelle Aleksandrian Pyhälle Katriinalle. Lammin kivikirkkoa ennen Lammilla on ollut kaksi vanhempaa, ilmeisesti puusta rakennettua kirkkoa. Rengon Pyhän Jaakon kirkko lienee rakennettu niin ikään 1400-luvun loppupuolella.

Tuuloksen Pyhälle Birgitalle omistettu kirkko on pienimpiä keskiaikaisia harmaakivikirkkoja. Kirkon rakennustyöt on aloitettu 1478, ja se lienee valmistunut 1520 tietämissä. Hauhon kirkko on valmistunut todennäköisesti 1500-luvun alussa, ja kirkko on perimätiedon mukaan alun perin rakennettu katolisen kirkon käyttöön.

Kirkoista Hämeenlinnan kirkko on yksi Suomen merkittävimmistä klassismin edustajista. Se on valmistunut vuonna 1798 ja piirustukset on tehnyt vuonna 1789 taidemaalari Louis Jean Desprez. Desprez toimi Ruotsi-Suomen kuninkaan Kustaa III:n palveluksessa.

Hätilän kirkko on kokonaan suljettu toistaiseksi korjaamista vaativan kosteusvaurion takia.

## Lähteet

## Aiheesta muualla
*Hämeenlinnan seurakuntayhtymä
Touhukkaat

**Touhukkaat** (engl. Bo on the Go) on vuonna 2007 julkaistu piirrossarja. Touhukkaat kannustavat liikkumaan leikin ja sadun avulla. Outi-tyttö seikkailee Desi-lohikäärmeen ja Velhon kanssa. Katsoja voi auttaa päihittämään esteet, joita seurue matkallaan kohtaa. Kun katsojat liikkuvat Outin opastamalla tavalla, touhukkaat saavuttavat tavoitteensa ja saavat palkinnon.

## Jaksot

1. Lemun löyhkä 

2. Villaa alpakkaiselta 

3. Kadonnut juoksupallo 

4. Tuhrupöpn jäljillä 

5. Onnen sinilintu 

6. Kun mikään ei sovi 

7. Pallot hukassa 

8. Siivo-Into vauhdissa 

9. Maailman pahin kuorsaaja 

10. Pehmolelun hukassa 

11. Jano-Ville 

12. Lohikäärme kuningatar 

13. Laiskamato saa lenkkarit 

14. Naruvuoro 

15. Hedelmät vaarassa 

16. Kadonneet steppikengät 

17. Musiikkia Piruetti-Pipsalle 

18. Pinomestarin pulma 

19. Kuka heittelee roskia? 

20. Lämmintä Vilukissalle 

21. Siirtelijän touhut 

22. Kepposhepun uudet kujeet 

23. Puna-Roosan lempiväri  

24. Kuka vei värikynät?  

25. Puhuri  

26. Solmu Umpisen solmut  

**2. tuotantokausi**  

# Kimallepöpöseikkailu  
# Kun koko maailma vinkuu  
# Nuuskiaisen nenäpulma  
# Ystävä Itkulonkeroiselle  
# Kaveri Halimussulle  
# Kuka vei kaikki soittimet?  
# Kumallinen kellonsoittaja  
# Palikoita Kuutioiselle  
# Taulurohmun jäljillä  
# Avattujen lahjapakettien salaisuus  
# Intopinko rakentaa  
# Marjapiirakkaa Desille  
# Ylösalaisin  
# Kadonneet pilkut  

## Suomalaiset äänet
 

### Tunnuslaulu

* Arttu Hämäläinen
* Alina Matula
* Aliisa Heinilä
* Ilari Kaipainen

### Äänityöt

* Magnus Axberg
* Markus Degerman
* Hans Halmari
* Lauri Planman
* Jari Ikonen

### Suomennos

Tarja Dibaja 

### Tuottaja

Jaana Hovinen 

### Animaatiosarja

Anton Siilinen ratkaisee, Kim ja Kai & Ninni ja Nestori

## Aiheesta muualla
*
The Kid (vuoden 2019 elokuva)

**The Kid** on yhdysvaltalainen elokuva, joka julkaistiin 8. maaliskuuta 2019.   

Elokuva kuvattiin Santa Fessä New Mexicossa.

Elokuva kertoo nuoresta pojasta Riosta, joka pakenee sisarensa kanssa kostonhimoista setää. Samalla Rio todistaa Billy the Kidin yhteenottoa Pat Garrettin kanssa ja hänen pitää valita, kumman puolelle hän asettuu ja millaiseksi mieheksi hän haluaa tulla. 

## Juoni

Nuori poika Rio Cutler ja hänen sisarensa Sara joutuvat keskelle perheriitaa, jossa isä pahoinpitelee äidin kuoliaaksi. Rio ja Sara joutuvat tappamaan isänsä perheriidan päätteeksi. Isän veli Grant Cutler uhkaa heitä kostolla. He lähtevät pakomatkalle Santa Fehen, jossa he toivovat tapaavansa äitinsä ystävän. Matkalla he huomaavat jakavansa Billy the Kidin ja hänen seurueensa piilopaikan. Billy pitää Rioa sielunkumppanina. Seriffi Pat Garrett ja hänen miehensä hyökkäävät piilopaikkaan. Tulitaistelun jälkeen Garrett kuljettaa Billyn, Rion, Saran ja muut hengissä säilyneet Santa Fehen. Rio ihailee Billyä, mutta alkaa vähitellen lämmetä Garrettille ja melkein paljastaa tälle, mistä syystä hän ja hänen sisarensa pakenevat. Santa Fessä Rio ja Sara pääsevät pakenemaan ja löytävät äitinsä ystävän tanssipaikasta. Setä saa heidät kiinni ja sieppaa Saran huorakseen. Billy väittää kirjeessä tietävänsä Saran olinpaikan. Koska Billy on vangittuna, Rio järjestää itsensä vankilaan ryöstämällä pankin. Vankilassa Billy ja Rio suunnittelevat pakoa. Billy pakenee ampumalla vartijansa Bellin ja Olingerin. Hän pääsee irti kahleista ja vapauttaa myös Rion. Päästyään meksikolaiselle karjatilalle Billy lupaa auttaa Saran etsimisessä. Billy saa tietää, että hänen rakastajattarensa on raskaana ja kieltäytyy auttamasta Rioa. Garrett löytää Billyn ja ampuu hänet. Tajutessaan, että Billy ei ollut voinut auttaa häntä, Rio kertoo Garrettille totuuden isästään ja sisarestaan. He lähtevät ilotaloon, jossa Garrett kohtaa Rion sedän Grant Cutlerin. Garrett haastaa sedän kaksintaisteluun. Ennen kuin Garrett ehtii laukaista, Rio ampuu Grantin.
## Näyttelijät

## Lähteet
*''The Kid'' (2019) Internet Movie Databasessa
### Viitteet

## Aiheesta muualla
* 
* Los Angeles Timesin arvostelu (englanniksi)
Linda Sembrant

**Linda Birgitta Sembrant** (s. 15. toukokuuta 1987 Uppsala, Ruotsi) on ruotsalainen jalkapalloilija, joka on pelipaikaltaan puolustaja. Hän edustaa saksalaista Bayern Müncheniä, johon hän siirtyi vuonna 2024, aluksi lainasopimuksella. Hän on Ruotsin ulkopuolella pelannut aiemmin viisi kautta ranskalaisseura Montpellierissä ja viisi kautta italialaisessa Juventuksessa. 

Sembrant on kesäkuun 2025 loppuun mennessä pelannut Ruotsin naisten maajoukkueessa 156 maaottelua ja tehnyt niissä 19 maalia. Hän saavutti olympiahopeaa Rio de Janeiron olympialaisissa 2016. MM-kilpailuissa 2019 hän saavutti pronssia; hän pelasi Ruotsin kaikki seitsemän ottelua alusta loppuun ja teki maalin alkulohko-ottelussa Thaimaata vastaan. EM-kilpailuissa 2022 Ruotsi ylsi välieriin, ja Sembrant pelasi kolme ottelua ja teki puolivälieräottelussa Belgiaa vastaan lisäajalla ottelun ainoan maalin. MM-kilpailuissa 2023 hän tuli vaihdosta kentälle kahdessa ottelussa ja saavutti pronssimitalin.

## Lähteet

## Aiheesta muualla

* Maajoukkue profiili 2008 SvFF
Erkki Vaalama

**Erkki Vaalama** (19. marraskuuta 1918 Kajaani – 1. heinäkuuta 2016 Kajaani) oli suomalainen everstiluutnantti ja päätoimittaja joka tunnettiin myös lohiperhojen sitojana.

Vaalama palveli jatkosodan aikana rajajoukoissa Uhtualla, Kiestingissä, Vuokkiniemessä ja Tolvajärvellä haavoittuen kaksi kertaa. Hän oli muun muassa komppanianpäällikkönä Rajajääkäripataljoona 8:ssa ja suoritti upseeritutkinnon Kadettikoulun vuonna 1945 päättyneellä kurssilla.

Sodan jälkeen hän oli rajavartiolaitoksen palveluksessa ensin Alatorniossa Ruotsin rajalla ja sitten Suomussalmen rajakomppanian päällikkönä 1949–1954 ja Kuusamon rajakomppanian päällikkönä 1954–1962. Tämän jälkeen Vaalama oli Imatralla Kaakkois-Suomen rajavartiostossa koulutustoimiston päällikkönä 1962–1966 jääden sitten eläkkeelle.

Vaalama oli jo aikaisemmin toiminut lehtien avustajana ja rajavartiostosta eläkkeelle jäätyään hän oli Imatralla ilmestyvässä Ylä-Vuoksi-lehdessä toimittajana kolmen vuoden ajan ja sitten lehden päätoimittajana 15 vuoden ajan.

Vaalama sai opin perhonsidontaan 1930-luvulla Kajaani-yhtiön metsäpäälliköltä Oskari Röngältä. Hänen sitomistaan lohiperhoista tunnetuin oli 12 lohiperhon Teno-sarja. Vaalama harrasti myös maalausta ja piirtämistä ja oli Imatran taideyhdistyksen kunniajäsen. Hän osallistui rajaveteraanien perinnetyöhön ja kuului useisiin kulttuurijärjestöihin.

## Teoksia
* *Imatran seudun osuuspankki 50 vuotta 04.04.1974*. Imatran seudun osuuspankki, Imatra 1974
* *Yhdyskuntaa rakentamassa : Ylä-Vuoksi 1927-1977 : 50 YV* ; kirj. Erkki Vaalama, Veli-Pekka Vahvaselkä. Ylä-Vuoksi, Imatra 1977
* *75 vuotta oman talousalueen hyväksi*. Imatran seudun osuuspankki, Imatra 1984
* *Enso-Gutzeit oy Kaukopään tehtaat 1935-1985*. Enso-Gutzeit. Kaukopään tehtaat, Imatra 1985
* *Enso-Gutzeit oy Pankakosken kartonkitehdas 1912-1987, 75*. Enso-Gutzeit, Helsinki 1987
* *Imatran sotaveteraanit ry. 25 vuotta*. Imatran sotaveteraanit, Imatra 1990
* *Nuoruus sodassa : Imatran sotaveteraanit ry:n jäsenten muistelmia sotavuosilta* ; haastattelut ja tekstit Tuure Pajari, Pentti Räisänen, Erkki Vaalama. Imatran sotaveteraanit, Imatra 1999, 2005

## Lähteet

## Aiheesta muualla
* Erkki Vaalama 1918–2016, Perhokalastajat.net 5.7.2016
* Antti Vaalama : Erkki Vaalaman Teno-12-sarja ”karvasiipisinä”, Itä-Häme, Kansalaiskanava 25.7.2018
Raision seurakunta

**Raision seurakunta** on Raision kaupungissa Varsinais-Suomessa toimiva evankelis-luterilainen seurakunta, joka kattaa Raision kaupungin alueen. Sen kirkkoherrana toimii Sari Lehti. Seurakunta kuuluu Turun arkkihiippakuntaan ja Nousiaisten rovastikuntaan.

Vuoden 2025 lopussa Raision seurakuntaan kuului 15&nbsp;356 jäsentä, mikä oli noin 58,9 prosenttia Raision väestöstä. Seurakunnan jäsenmäärä pysytteli 2000-luvun alussa muutaman vuoden ajan hieman alle 20&nbsp;000:ssa, mutta sittemmin se on ollut laskussa.

## Historiaa
Raisio oli itsenäinen seurakunta jo 1300-luvulla. Vuonna 1577 se liitettiin anneksina Naantalin seurakuntaan, minkä jälkeen se itsenäistyi uudelleen vasta vuonna 1898.

## Kirkko ja tilat
Raision seurakunnan ainoa kirkko ja samalla pääkirkko on keskiaikainen Raision kirkko. Seurakuntatalo, jossa on mm. kirkkoherran virasto ja nuortentila, sijaitsee kirkkoa vastapäätä, Raisiontien toisella puolella. Seurakunnalla on myös muita kiinteistöjä eri puolilla Raisiota, esimerkiksi Friisilän ja Kokinvuoren seurakuntakodit. Raision seurakunnan leirit järjestetään pääosin Naantalissa sijaitsevassa Viherlahden leirikeskuksessa.

## Papisto
### Kirkkoherrat
* 1982–2000: Pertti Vanhalukkarila
* 2000–2018: Pertti Ruotsalo
* 2018– Sari Lehti

## Lähteet

## Aiheesta muualla
*Seurakunnan kotisivut
Deandre Ayton

**Deandre Ayton** (s. 23. heinäkuuta 1998) on bahamalainen koripalloilija, joka pelaa sentterinä. Hän edustaa NBA-liigassa pelaavaa Los Angeles Lakersia.

Ayton pelasi kauden 2017–2018 Arizonan yliopiston joukkueessa. Phoenix Suns varasi hänet NBA:han ensimmäisellä vuorolla .

Ensimmäisellä NBA-kaudellaan 2018–2019 Ayton pelasi 71 runkosarjaottelua, keskimäärin 30,7 minuuttia. Hän otti 10,3 levypalloa ottelua kohden ja oli koko liigan tilastossa kolmastoista. Hän teki 16,3 pistettä ja antoi 1,8 syöttöä ottelua kohden. Hänet valittiin tulokkaiden ykköstähdistökentälliseen.

## Lähteet
Clara Arnheim

**Clara Arnheim** (24. huhtikuuta 1865 Berliini – 28. elokuuta 1942 Theresienstadt) oli saksalainen, juutalaistaustainen taidemaalari. Hänen tuotannostaan tunnetaan parhaiten Itämeren kalastajia esittävät maalauksensa. Hänen veljensä Fritz Arnheim oli kuuluisa historioitsija.

## Elämänvaiheita
Clara Arnheimin vanhemmat suhtautuivat ehdottoman kielteisesti tyttärensä aikeisiin kouluttautua taiteilijaksi. Tytär piti kuitenkin päänsä ja Arnheim opiskeli ensiksi Berliinissä Franz Skrabinan oppilaana ja myöhemmin Pariisissa Edmond Aman-Jeanin oppilaana. Valmistumisensa jälkeen hän pääsi sekä Berliinin naistaiteilijoiden liiton että Saksan taiteilijaliiton jäseneksi.

Vuonna 1914 Arnheim sai kultamitalin kahdesta työstään, jotka olivat esillä Hochschule für Grafik und Buchkunstin 150-vuotisjuhlanäyttelyssä Leipzigissa.

Yhdessä Henni Lehmannin kanssa Arnheim perusti 1920-luvun alussa Blaue Scheine -nimisen tapahtuman, joka järjesti taidenäyttelyitä Hiddenseelle. Myöhemmin tästä muodostui Hiddenseer Künstlerinnerverbund -niminen naistaiteilijoiden ryhmittymä, johon kuuluivat myös Elisabeth Andrae ja Käthe Loewenthal. Arnheim asettui myös asumaan Hiddenseelle.

Kun kansallissosialistit tulivat Saksassa valtaan vuonna 1933, he langettivat Arnheimille kiellon harjoittaa ammattiaan hänen juutalaisuutensa vuoksi. Kukaan ei saanut tilata häneltä maalauksia eikä hänen töitään saanut esitellä näyttelyissä.

1940-luvulle tultaessa sorto paheni ja Arnheimin lähes mahdotonta saada ruokasäännöstelykuponkeja. Hänen hiddenseeläiset ystävänsä salakuljettivat hänelle ruokaa. Kun Arnheim oli vierailemassa Hiddenseellä, hallitus kielsi juutalaisilta matkustamisen. Kotiin ei ollut mahdollista palata ja Arnheim eli äärimmäisessä kurjuudessa. Heinäkuussa 1942 hänet kuljetettiin Theresienstadtin keskitysleirille, missä hänet murhattiin muutama viikko myöhemmin.

## Lähteet

## Aiheesta muualla
* http://www.hiddensoer-kuenstlerinnenbund.de/die-malerinnen-der-blauen-scheune/clara-arnheim
Maskun seurakunta

**Maskun seurakunta** on Maskun kunnassa Varsinais-Suomessa toimiva Suomen evankelis-luterilaisen kirkon seurakunta. Se kuuluu Turun arkkihiippakuntaan ja Nousiaisten rovastikuntaan.

Maskun seurakunta on Suomen vanhimpia seurakuntia. Se on mainittu itsenäisenä jo vuonna 1234. Siitä ovat eronneet Merimaskun ja Vahdon seurakunnat.

## Papisto
### Kirkkoherrat
* 2005–2012: Aino Kallio

## Lähteet

## Aiheesta muualla
*Seurakunnan kotisivut
Marvin Bagley

**Marvin Bagley III** (s. 14. maaliskuuta 1999) on yhdysvaltalainen koripalloilija, joka pelaa laitahyökkääjänä. Hän edustaa NBA-liigassa pelaavaa Sacramento Kingsiä.

Bagley pelasi kauden 2017–2018 Duke Universityn joukkueessa. Sacramento Kings varasi hänet NBA:han toisella vuorolla .

Ensimmäisellä NBA-kaudellaan 2018–2019 Bagley pelasi 62 runkosarjaottelua, keskimäärin 25,3 minuuttia. Hän teki 14,9 pistettä ja otti 7,6 levypalloa ottelua kohden. Hänet valittiin tulokkaiden ykköstähdistökentälliseen.

## Lähteet
Ruskon seurakunta

**Ruskon seurakunta** on Ruskon kunnassa Varsinais-Suomessa toimiva Suomen evankelis-luterilaisen kirkon seurakunta. Se kuuluu Turun arkkihiippakuntaan ja Nousiaisten rovastikuntaan.

Ruskon seurakunta on mainittu itsenäisenä seurakuntana vuonna 1337. Se liitettiin 1500-luvulla ensin Raision ja myöhemmin vuonna 1577 Maskun seurakuntaan anneksina, minkä jälkeen itsenäistyi uudelleen vasta vuonna 1907.

## Lähteet

## Aiheesta muualla
*Seurakunnan kotisivut
Uudenkaupungin seurakunta

**Uudenkaupungin seurakunta** on Uudenkaupungin kaupungissa Varsinais-Suomessa toimiva Suomen evankelis-luterilaisen kirkon seurakunta. Se kuuluu Turun arkkihiippakuntaan ja Nousiaisten rovastikuntaan.

Vuoden 2025 lopussa Uudenkaupungin seurakuntaan kuului 9&nbsp;952 jäsentä, mikä oli noin 67,3 prosenttia Uudenkaupungin väestöstä. Seurakunnan jäsenmäärä on ollut laskussa koko 2000-luvun ajan.

Uusikaupunki erotettiin Kalannin seurakunnasta omaksi seurakunnakseen vuonna 1622, viisi vuotta kaupungin perustamisen jälkeen. Vuosina 1808–1866 se oli Kalantiin kuulunut anneksi, minkä jälkeen se muodostettiin jälleen omaksi seurakunnakseen. Kaupungin lisäksi sen alueeseen kuului myös Uudenkaupungin maalaiskunta.

## Lähteet

## Aiheesta muualla
*Seurakunnan kotisivut
Mynämäen seurakunta

**Mynämäen seurakunta** on Mynämäen kunnassa Varsinais-Suomessa toimiva Suomen evankelis-luterilaisen kirkon seurakunta. Se kuuluu Turun arkkihiippakuntaan ja Nousiaisten rovastikuntaan.

Mynämäen seurakunta on mainittu itsenäisenä seurakunana vuonna 1309. Siitä ovat myöhemmin eronneet Mietoisten, Karjalan ja Vehmalaisten seurakunnat, joista kuitenkin Vehmalaisten seurakunta vuonna 1860 liitettiin Karjalaan.

## Lähteet

## Aiheesta muualla
*Seurakunnan kotisivut